Europski zeleni plan nova je strategija rasta usmjerena na postizanje održivosti gospodarstva EU-a pretvaranjem klimatskih i ekoloških izazova u prilike u svim područjima politike i osiguravanjem pravedne i uključive tranzicije. U Komunikaciji o europskom zelenom planu poziva se na smanjenje stakleničkih plinova u prometu za 90 % do 2050. Prioritetne mjere za prijelaz na održivu i pametnu mobilnost uključuju:

Komisija je obvezna izvješćivati o provedbi Uredbe (EU) 2018/974 o statistici prijevoza robe unutarnjim vodnim putovima („Uredba”). Prema posebnom rasporedu utvrđenom u članku 9. Uredbe Komisija mora podnijeti izvješće do 31. prosinca 2020. i zatim svakih pet godina. Svrha je ovog izvješća ispunjavanje Komisijine obveze izvješćivanja.

Od 1. veljače 2020., kada je Ujedinjena Kraljevina napustila Europsku uniju, Eurostat je svojim skupovima podataka dodao novi agregirani skup podataka „Europska unija – 27 zemalja (od 2020.)” u koji Ujedinjena Kraljevina nije uključena. Tijekom prijelaznog razdoblja do kraja 2020. Ujedinjena Kraljevina i dalje dostavlja Eurostatu svoje podatke. Ti su podaci stavljeni korisnicima na raspolaganje.

U skladu s Uredbom, zemlje u kojima se premašuje prag od milijun tona ne uzimajući u obzir međunarodni ili provozni promet obvezne su dostavljati samo smanjeni godišnji skup podataka (tablica VI. Priloga V. Uredbi). Trenutačno se to ne primjenjuje ni na jednu državu članicu.

Uredba o statistici prijevoza robe unutarnjim vodnim putovima primjenjuje se izravno i u cijelosti na sve države članice. Ne mora se prenositi u nacionalno zakonodavstvo. Međutim, budući da se ne koriste sve države članice prijevozom na unutarnjim vodnim putovima, Uredba se odnosi samo na one u kojima ta vrsta prijevoza postoji.

c)podnijeti Europskom parlamentu i Vijeću izvješće do 8. prosinca 2020.

b)pokrenuti dobrovoljne pilot-studije koje trebaju provoditi države članice kojima se dostavljaju podaci obuhvaćeni područjem primjene te Uredbe o dostupnosti statističkih podataka koji se odnose na putnički prijevoz unutarnjim vodnim putovima do 8. prosinca 2019.;

a)razviti metodologiju za prikupljanje relevantnih podataka do 8. prosinca 2018.;

Da bi državama članicama pružio smjernice o provedbi uredbe, Eurostat je izradio dokument Reference Manual on Inland Waterways Transport Statistics (Referentni priručnik o statistici prijevoza na unutarnjim vodnim putovima). Referentni priručnik redovno se ažurira (obično jednom godišnje) da bi se upotpunio najnovijim informacijama, dokumentacijom ili smjernicama koje su relevantne za prikupljanje tih statističkih podataka.

Eurostat objavljuje podatke o nesrećama koje su povezane s pet oblika prijevoza (željeznički, cestovni, zračni i pomorski promet te promet unutarnjim vodnim putovima (djelomično)). Podatke o nesrećama koje uključuju željeznički, zračni i pomorski promet prikupljaju europske agencije usmjerene posebno na ta područja. Glavna uprava Komisije za mobilnost i promet prikuplja podatke o nesrećama koje uključuju cestovni promet. Međutim, takva agencija ne postoji za podatke o nesrećama koje uključuju unutarnje vodne putove. Vrijednosti koje objavljuje Eurostat dobrovoljno dostavljaju određene države članice (vidjeti Referentni priručnik o statistici prijevoza na unutarnjim vodnim putovima).

Međutim, ta zbirka podataka nije potpuna. Radi prikupljanja potpunih statističkih podataka o svih pet oblika prijevoza, Eurostat je pregledao i dodatno razvio metodologiju za nesreće u putničkom i teretnom prijevozu na unutarnjim vodnim putovima te uključio namjenski modul u pilot-studije.

Rezultati tog modula o nesrećama pomoći će u unaprjeđenju prikupljanja podataka o nesrećama koje uključuju unutarnje vodne putove.

2.8.Širenje podataka

Eurostat objavljuje podatke prikupljene na temelju Uredbe u svojoj bazi podataka namijenjenih objavljivanju, kojima se može besplatno pristupiti s internetske stranice Eurostata. Baza podataka sadržava 17 tablica o prometu na unutarnjim vodnim putovima uz koje je priložena detaljna datoteka s metapodacima.

Eurostat je isto tako sastavio tri članka u Statistics Explained (Objašnjenja o statistici) u kojima se analiziraju podaci za medije i širu javnost . Širenje podataka isto tako uključuje prilagođeno izvlačenje podataka za korisnike i oblikovatelje politika, Eurostatove objave vijesti i podatke u njegovim publikacijama (npr. statistička knjiga Energy, transport and environment statistics (Energetska, prijevozna i okolišna statistika)).

3.Daljnji razvoj statističkih podataka o prijevozu, putnicima i nesrećama na unutarnjim vodnim putovima

U Komunikaciji o europskom zelenom planu najavljen je skup politika za restrukturiranje raznih gospodarskih sektora, uključujući prometni. Statistički podaci o prijevozu na unutarnjim vodnim putovima mogu pomoći u utvrđivanju i praćenju ciljeva politike. To se postiže pružanjem podataka o prevezenoj robi, opremi i infrastrukturi.

Moguće je predvidjeti prikupljanje novih ili detaljnijih varijabli uzimajući pritom u obzir potrebe korisnika podataka i pažljivo procjenjujući opterećenje koje bi se moglo nametnuti ispitanicima. U tom kontekstu od posebnog su interesa bolja pokrivenost podataka prema luci utovara/istovara i podataka prema vrsti tereta. Isto je tako potrebno istražiti na koji bi način postojeći ili novi podaci mogli pridonijeti praćenju ugljikova intenziteta i energetske učinkovitosti prijevoza na unutarnjim vodnim putovima.

Dodatno područje u kojem su moguća poboljšanja jest usklađivanje definicija i popisa oznaka između unutarnjih vodnih putova i drugih načina prijevoza u intermodalnom prijevozu tereta. Time bi se pridonijelo boljoj usporedivosti vrijednosti prijevoza za različite načine prijevoza.

Unutarnji vodni putovi pokazuju potencijal povećanja svoje uloge u prijevozu putnika. Podaci o putnicima mogli bi pružiti zanimljive informacije o korištenju različitim vrstama prijevoza na unutarnjim vodnim putovima (npr. krstarenja, prijevoz trajektima i vodenim autobusima itd.).

Komisija razvija alat za usklađivanje europske „matrice udaljenosti” na razini od luke do luke. U matrici se ukupna udaljenost od luke do luke razlaže na pojedinačne prijeđene udaljenosti u svakoj od zemalja kroz koju se prolazi tijekom putovanja. Jedan od ciljeva matrice jest pomoći u smanjenju opterećenja povezanog s prikupljanjem podataka o provozu. Njezina buduća primjena ovisi o dostupnosti podataka na razini od luke do luke. Isto tako ovisi o točnijem i dosljednijem utvrđivanju geografskog položaja luke i o poboljšanju geografske mreže unutarnjih vodnih putova.

Trebalo bi poticati zemlje da dostavljaju podatke prema luci utovara/istovara i prema vrsti tereta, s obzirom na to da se trenutačno obje kategorije dostavljaju samo dobrovoljno.

Geografska pokrivenost zbirke statističkih podataka mogla bi se proširiti u sklopu budućeg proširenja EU-a i putem dobrovoljne uključenosti trećih zemalja i/ili međunarodnih organizacija na temelju sporazuma o suradnji.

Povratne informacije prikupljene u upitniku koji je državama članicama poslan u veljači 2020. pokazuju da pet zemalja (od devet koje su dostavile odgovore) nema konkretne prijedloge za poboljšanje postojeće Uredbe. U svojim odgovorima spominju da bi nedostatak resursa, kao i povećanje troška i opterećenja, mogli ograničiti njihove kapacitete za prikupljanje novih podataka ili proširenje zbirke postojećih vrsta podataka (npr. podaci o prijevozu putnika ili podaci razloženi prema vrsti tereta). Pritom potvrđuju da bi se trenutačnim europskim inicijativama (kao što je europski zeleni plan) mogla stvoriti potreba za procjenom i razmatranjem novih podataka. Istaknuta je potreba za dodatnim razvojem matrice za prijevoz na unutarnjim vodnim putovima, posebno jer će se njome smanjiti opterećenje koje predstavlja prikupljanje podataka o provozu. Trebalo bi razmotriti i bolje usklađivanje definicija.

4.ZAKLJUČCI

Stečeno iskustvo i rezultati dobiveni na temelju provedbe Uredbe (EU) 2018/974 mogu se smatrati pozitivnima. Mehanizam koji je dobro uspostavljen na razini Eurostata i na nacionalnoj razini daje visokokvalitetne usporedive rezultate.

Eurostat poduzima sve potrebne mjere da bi pomogao državama članicama pri provedbi Uredbe. Razvio je odgovarajući informacijski sustav i uveo komunikacijske metode kako bi se opterećenje upravljanja podacima za zemlje izvjestiteljice svelo na najmanju moguću mjeru. Isto tako, Eurostat pruža potporu u cilju dodatnog poboljšanja kvalitete podataka i smanjenja opterećenja prikupljanja i dostavljanja podataka.

Kad je riječ o upotrebi prikupljenih podataka, dobiveni rezultati odmah se primjenjuju u razvoju, provedbi i praćenju politika o prometu na unutarnjim vodnim putovima na nacionalnoj razini i na razini Unije.